proxectonos/corpus_dominio_legal_administrativo_tmp huggingface dataset:
RESOLUCIÓN do 18 de xullo de 2001 pola que se lle dá publicidade á parte dispositiva da sentencia 326/1996, do 18 de abril, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/08/2001

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/4827/1994, interposto por Eduardo Canabal Sanz contra a desestimación presunta, por silencio administrativo, do recurso de reposición interposto contra a resolución do Consello da Xunta de Galicia de data 29 de abril de 1993 (DOG do 10 de maio) pola que se aproba o proxecto de readaptación do Plan Xeral de Ordenación Urbana de Vigo á Lei de adaptación da do solo a Galicia, en canto afecta os terreos incluídos e delimitados na unidade de actuación Punta Pinos e Porto.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve dar publicidade á parte dispositiva da sentencia 326/1996, do 18 de abril de 1996, que a seguir se transcribe:
«Decidimos: que debemos estimar e estimamos parcialmente o recurso contencioso-administrativo interposto por Eduardo Canabal Sanz contra a desestimación presunta, por silencio administrativo, do recurso de reposición deducido contra resolución do Consello da Xunta de Galicia de data 29 de abril de 1993, pola que se aproba o proxecto de readaptación do Plan Xeral de Ordenación Urbana de Vigo á Lei de adaptación da do solo a Galicia, en canto afecta os terreos incluídos e delimitados na
unidade de actuación Punta Pinos e Porto; anulamos parcialmente a dita resolución por ser contraria a dereito, debéndose dar cumprimento ás reservas de aparcamento previstas no artigo 30.1º c) da Lei de costas».
Santiago de Compostela, 18 de xullo de 2001.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
DECRETO 197/2001, do 27 de agosto, de disolución do Parlamento de Galicia e de convocatoria de eleccións.
PRESIDENCIA — I. DISPOSICIÓNS XERAIS — 28/08/2001

De acordo co previsto na Lei orgánica 1/1981, do 6 de abril, do Estatuto de autonomía de Galicia; Lei 1/1983, do 22 de febreiro, reformada pola Lei 11/1988, do 20 de outubro, e pola Lei 12/1989, do 4 de outubro, reguladora da Xunta e do seu presidente; e pola Lei 8/1985, do 13 de agosto, de eleccións ó Parlamento de Galicia, modificada pola Lei 15/1992, do 30 de decembro, no seu artigo 12, e logo de deliberación do Consello da Xunta de Galicia na súa reunión do día vintesete de agosto de dous mil un,
DISPOÑO:
Artigo 1º
Queda disolto o Parlamento de Galicia elixido o día dezanove de outubro de mil novecentos noventa e sete.
Artigo 2º
Convócanse eleccións ó Parlamento de Galicia, que se celebrarán o día vinteun de outubro de dous mil un.
Artigo 3º
En aplicación do artigo 9 da Lei 8/1985, do 13 de agosto, modificada pola Lei 15/1992, do 30 de decembro, de eleccións ó Parlamento de Galicia, o número de deputados correspondente a cada circunscrición é o seguinte:
A Coruña: vintecatro.
Lugo: quince.
Ourense: catorce.
Pontevedra: vintedous.
Artigo 4º
A campaña electoral durará quince días, empezará ás cero horas do venres día cinco de outubro de dous mil un e rematará ás vintecatro horas do venres día 19 de outubro de dous mil un.
Artigo 5º
Celebradas as eleccións convocadas por este decreto, a Cámara resultante reunirase para a sesión constitutiva o día vinte de novembro de dous mil un ás once horas.
Artigo 6º
As eleccións convocadas por este decreto rexeranse pola Lei orgánica 5/1985, do 19 de xuño, de réxime electoral xeral, modificada pola Lei orgánica 1/1987, do 2 de abril; Lei orgánica 8/1991, do 13 de marzo, Lei orgánica 6/1992, de 2 de novembro;
Lei orgánica 13/1994, do 30 de marzo, Lei orgánica 3/1995, do 23 de marzo; Lei orgánica 10/1995, do 23 de novembro; Lei orgánica 1/1997, do 30 de maio, Lei orgánica 3/1998, do 15 de xuño, e pola Lei orgánica 8/1999, do 21 de abril, así como pola Lei 8/1985, do 13 de agosto, de eleccións ó Parlamento de Galicia, modificada pola Lei 15/1992, do 30 de decembro, e a normativa de desenvolvemento.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vintesete de agosto de dous mil un.
Manuel Fraga Iribarne
Presidente
RESOLUCIÓN do 17 de xullo de 2001 pola que se emprazan as persoas interesadas no recurso contencioso-administrativo número 01/0000875/2001, interposto pola Confederación Intersindical Galega (CIG).
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 24/08/2001

A Consellería de Pesca, Marisqueo e Acuicultura recibiu da Sala do Contencioso-Administrativo do Tribunal Superior de Xustiza de Galicia, providencia pola que se admite a trámite o recurso contencioso-administrativo nº 01/0000875/2001, interposto pola Confederación Intersindical Galega (CIG) contra o Decreto 71/2001, do 22 de marzo de 2001, polo que se aproba o Regulamento do persoal funcionario destinado nas confrarías de pescadores (Diario Oficial de Galicia nº 69, do 6 de abril).
En consecuencia, esta consellería acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o día seguinte ó da publicación desta resolución no Diario Oficial de Galicia.
Santiago de Compostela, 17 de xullo de 2001.
P.D. (Resolución 17-12-1997,
DOG nº 246, do 22 de decembro)
Miguel Ángel López Sieiro
Secretario xeral da Consellería de Pesca,
Marisqueo e Acuicultura
DECRETO 193/2001, do 26 de xullo, polo que se declara a urxente ocupación, para efectos de expropiación forzosa, polo Concello de Toén, dos bens e dereitos necesarios para a realización das obras do proxecto de acondicionamento do camiño veciñal 317 a Moreiras polas Airas (concello de Toén).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/08/2001

O Concello de Toén, en sesión do día 13 de abril de 2000, aprobou o proxecto de acondicionamento do camiño veciñal 317 a Moreiras polas Airas, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Por parte do concello foi remitida a documentación complementaria para a correcta tramitación do expe
diente, con data de entrada no rexistro xeral da Consellería de Xustiza, Interior e Relacións Laborais o día 25 de xuño de 2001
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día 19 de xullo de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, se trata de mellora-las comunicacións do camiño veciñal 317 deste concello, coa estrada de Ourense-Celanova e Barbadás, vía veciñal que soporta un intenso tráfico e ten o firme en mal estado, o que provoca continuos accidentes de tráfico, sobre todo en inverno.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteseis de xullo de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Toén para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acondicionamento do camiño veciñal 317 a Moreiras polas Airas.
Santiago de Compostela, vinteseis de xullo de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 191/2001, do 26 de xullo, polo que se declara a urxente ocupación, para efectos de expropiación forzosa, polo Concello de Toén, dos bens e dereitos necesarios para a realización das obras do proxecto de construcción do camiño Feá-Toén, 1ª fase desde o quilómetro 0,00 ó 1,250 (concello de Toén).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/08/2001

O Concello de Toén, en sesión celebrada do 20 de xullo de 1999, aprobou o proxecto de construcción do camiño Feá-Toén, 1ª fase do quilómetro 0,00 ó 1,250 e na sesión do 26 de decembro de 2000, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Por parte do concello foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 25 de xuño de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día 19 de xullo de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, o camiño de Feá-Toén é de vital importancia para a zona, dado que comunica case todo o municipio de Toén coa vía situada na localidade de Feá e que enlaza coa autovía A-52 das Rías Baixas, evitando a tódalas localidades do municipio facer un enorme rodeo para acceder á autovía.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteseis de xullo de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Toén para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de construcción do camiño Feá-Toén, 1ª fase do quilómetro 0,00 ó 1,250.
Santiago de Compostela, vinteseis de xullo de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 30 de xullo de 2001 sobre delegación de atribucións no director xeral de Política Financeira e Tesouro da Consellería de Economía e Facenda.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/08/2001

O artigo 8 do Decreto 118/2001, do 10 de maio, polo que se regulan as competencias da Comunidade Autónoma en materia de mediación en seguros privados establece no seu punto primeiro que o diploma de mediador de seguros titulado expedirao o conselleiro de Economía e Facenda. Dado o elevado volume de expedientes de solicitude do diploma de mediador de seguros titulado que se están a tramitar e co obxecto de evitar unha concentración excesiva de tarefas, considérase que é necesario establecer un procedemento que permita unha maior eficacia administrativa seguindo o criterio de celeridade nas actuacións e resolucións administrativas sen mingúa das garantías xurídicas que a tutela dos intereses públicos postula.
Na súa virtude, de acordo co artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro e facendo uso das facultades que me confiren os artigos 43.3º e 44 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro e demais normas de aplicación xeral,
RESOLVO:
Primeiro.-Delegar no director xeral de Política Financeira e Tesouro a resolución de tódolos expedientes de expedición do diploma de mediador de seguros titulado.
Segundo.-As resolucións administrativas que se adopten facendo uso da delegación contida nesta resolución farán constar expresamente esta circunstancia e consideraranse dictadas pola autoridade que as conferiu.
Terceiro.-En calquera momento, o conselleiro poderá revoga-lo exercicio das facultades que son delegadas por esta resolución.
Santiago de Compostela, 30 de xullo de 2001.
José Antonio Orza Fernández
Conselleiro de Economía e Facenda
RESOLUCIÓN do 30 de xullo de 2001 pola que se emplazan as partes interesadas no recurso contencioso-administrativo número 03/0007957/2001 interposto por Socorro Maciñeira Teijeiro.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 13/08/2001

Recibida da sección terceira da Sala do Contencioso-Administrativo do Tribunal Superior de Xustiza de Galicia, providencia pola que se admite o recurso contencioso-administrativo número 03/0007957/2001, interposto por Socorro Maciñeira Teijeiro contra o Decreto 93/2001, do 19 de abril (DOG nº 88, do 8 de maio), polo que se declara a urxente ocupación para efectos de expropiación forzosa dos bens necesarios para a realización das obras do proxecto de mellora ambiental do borde fluvial da Ría de Ortigueira, tramo Santa Marta-Morouzos.
Esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción conten-
cioso-administrativa, notificarlles a tódalas persoas interesadas no procedemento e emprazalas para que poidan constituírse en parte nos autos da sección terceira da Sala do Contencioso-Administrativo do Tribunal Superior de Xustiza de Galicia, no prazo de nove días contados desde o seguinte ó da publicación desta resolución no Diario Oficial de Galicia.
Santiago de Compostela, 30 de xullo de 2001.
Alfonso Rueda de Valenzuela
Director xeral de Administración Local
ORDE do 31 de xullo de 2001 pola que se delegan determinadas competencias nos delegados territoriais.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 13/08/2001

Artigo 1º
Delégase nos delegados territoriais a resolución dos expedeintes de instalación ou cambio de motor, incluídos no campo de aplicación do Real decreto 580/2001, do 1 de xuño, polo que se permite incremento de potencia propulsora a buques menores de 12 metros de eslora total (BOE do 5 de xuño); os ditos expedientes tramitaranse de acordo co procedemento establecido na Orde do 5 de maio de 1998 (Diario Oficial de Galicia do 28 de maio).
Artigo 2º
As resolucións administrativas que se adopten facendo uso da delegación contida na presente orde farán constar expresamente esta circunstancia e consideraranse dictadas pola autoridade que as conferiu.
Artigo 3º
O conselleiro poderán en calquera momento, reclama-lo exercicio das facultades delegadas na presente disposición.
Disposición derradeira
A presente orde entrará en vigor ó día seguinte da súa publicación no Diario Oficial de Galicia.
Santiago de Compostela, 31 de xullo de 2001.
P.D. (Orde do 17-12-1997,
DOG nº 246, do 22 de decembro)
Miguel Ángel López Sieiro
Secretario xeral da Consellería de Pesca,
Marisqueo e Acuicultura
DECRETO 184/2001, do 26 de xullo, polo que se acepta a cesión a título gratuíto á Comunidade Autónoma de Galicia dunha parcela, no termo municipal de Cambados (Pontevedra), para a construcción dun edificio para os xulgados de Cambados.
CONSELLERÍA DE ECONOMÍA E FACENDA — III. OUTRAS DISPOSICIÓNS — 13/08/2001

O Pleno da Corporación municipal do Concello de Cambados, reunido en sesión do día 26 de febreiro de 1999, acordou ceder á Comunidade Autónoma de Galicia unha parcela de 474,87 m de superficie, no termo municipal de Cambados (Pontevedra), para a construcción dun edificio para os xulgados de Cambados.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Cambados acordou a cesión e logo de deliberación do Consello da Xunta na súa reunión do día vinteseis de xullo de dous mil un,
DISPOÑO:
Artigo 1º
Acéptase a cesión gratuíta dunha parcela de 474,87 m de superficie, situada no termo municipal de Cambados (Pontevedra), que a seguir se describe:
Urbana: soar sito en Terra Santa, parroquia e municipio de Cambados, de 474,87 m2. Linda: norte, zona verde que separa a rúa de nova apertura, rúa A, e Ramón Santiso coa parcela 2); sur, Luis Carro Trigo; leste, rúa Pardo Bazán; e oeste, Núñez Reboredo, S.A., coa parcela 3).
Inscrita a favor do Concello de Cambados no tomo 990, libro 107 de Cambados, folio 193, predio nº 11.306, inscrición 1ª.
Artigo 2º
A parcela cedida destinarase á construcción dun edificio para os xulgados en Cambados.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vinteseis de xullo de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 185/2001, do 26 de xullo, polo que se modifican as contías establecidas nos artigos 25 e 26 da Lei 3/1985, do 12 de abril, do patrimonio da Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 13/08/2001

A disposición adicional segunda da Lei 3/1985, do 12 de abril, do patrimonio da Comunidade Autónoma de Galicia, segundo a redacción dada pola disposición adicional décimo cuarta da Lei 13/1988, do 30 de decembro, de presupostos xerais da Comunidade Autónoma galega de 1989, establece que o Consello da Xunta de Galicia poderá, a través de decreto, por proposta da Consellería de Economía e Facenda, modifica-las contías establecidas, entre outros, nos artigos 25 e 26 da antedita Lei do patrimonio da Comunidade Autónoma galega.
As contías sinaladas nestes preceptos foron actualizadas polo Decreto 207/1994, do 30 de xuño (DOG nº 131, do 8 de xullo. c.e. DOG nº 143, do 27 de xullo).
Neste sentido, tendo en conta o substancial incremento de valores producido no sector inmobiliario
desde a inicial aprobación da devandita Lei 3/1985, como o evidencian as reformas xa operadas na normativa doutras administracións públicas na materia, e para os efectos dunha maior axilidade na tramitación dos expedientes patrimoniais, faise necesario eleva-las contías dos anteditos artigos.
En consecuencia, por proposta do conselleiro de Economía e Facenda, de acordo co dictame do Consello Consultivo de Galicia e logo de deliberación do Consello da Xunta de Galicia na súa reunión do día vinteseis de xullo de dous mil un,
DISPOÑO:
Artigo único.-Ó abeiro da disposición adicional segunda da Lei 3/1985, do 12 de abril, do patrimonio da Comunidade Autónoma de Galicia, modifícanse as contías sinaladas nos artigos 25 e 26 da devandita Lei 3/1985, que quedan fixadas do seguinte xeito:
1. Contías do artigo 25.
Cando o valor dos bens e dereitos, segundo a declaración de alienabilidade, non exceda de 500 millóns de pesetas, corresponderalle acorda-lo alleamento á Consellería de Economía e Facenda; cando supere os 500 millóns de pesetas, ó Consello da Xunta de Galicia, por proposta da Consellería de Economía e Facenda; e cando exceda de 2.000 millóns de pesetas, ó Parlamento, mediante lei.
2. Contía do artigo 26.
Se o valor dos bens inmobles é inferior a 250 millóns de pesetas, corresponderalle autoriza-lo alleamento directo á Consellería de Economía e Facenda, e nos demais casos, ó Consello da Xunta de Galicia, por proposta da Consellería de Economía e Facenda, en todo caso, mediante acordo motivado.
Disposición derrogatoria
Quedan derrogadas cantas disposicións da mesma ou inferior categoría se opoñan ó establecido neste decreto.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinteseis de xullo de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Resolución do 25 de setembro de 2001 pola que se adxudican as axudas correspondentes ó programa apoio á I+D industrial, tecnoloxía industrial do Plan Galego de Investigación e Desenvolvemento Tecnolóxico (PGIDT) en réxime de concorrencia competitiva, convocadas pola Orde do 26 de marzo de 2001 (Diario Oficial de Galicia do 9 de abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/10/2001

Advertido un erro na resolución arriba epigrafada, publicada no DOG nº 195, con data do 8-10-2001, cómpre realiza-la seguinte corrección:
Na páxina 13.179, anexo I, a táboa que segue ó punto 2: «Axudas concedidas a proxectos I+D empresarial nas áreas de eficiencia enerxética e enerxías renovables», substitúese pola seguinte táboa:
Empresa
CIF/NIF
Título do proxecto
Aplicación orzamentaria 08.02.432-A.770.2
I+D enerxía
Investimento subvencionable
Importe da subvención
Ano 2001
Ano 2002
Ano 2001
Ano 2002
Asociación Nacional de Fabricantes de Conservas de Pescados y Mariscos
G-36625309
Estudio da viabilidade do tratamento de residuos mediante pirólise, para a obtención de enerxía.
10.000.000
0
4.500.000
0
Servicios de Ingeniería y Montaje Alen, S.L.
B-15710585
Recolla de datos de vento nas áreas seleccionadas, preselección e resolución de modelos, avaliación comparativa de resultados e implementación do modelo elixido no programa de micro-siting.
1.494.400
14.830.000
672.480
6.673.500
Asociación Nacional de Fabricantes de Conservas de Pescados y Mariscos
G-36625309
Desenvolvemento dunha guía de aforro e eficiencia enerxética no sector de conservas de peixe e marisco.
6.600.000
0
2.970.000
0
Total
18.094.400
14.830.000
8.142.480
6.673.500
CORRECCIÓN de erros.-Resolución do 20 de xuño de 2001 pola que se emprazan as partes interesadas no recurso contencioso-administrativo 03/0007752/2001 interposto por Marta Escudero Blanco e Laura Escudero Blanco.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/08/2001

Advertidos erros no texto da citada resolución, publicada no Diario Oficial de Galicia nº 145, do 27 de xullo de 2001, cómpre face-la seguinte corrección:
No primeiro parágrafo, onde di: «...Decreto 93/2001, do 10 de abril de 2001 (DOG nº 88, do 8 de maio de 2001)...», debe dicir: «...Decreto 93/2001, do 19 de abril de 2001 (DOG nº 88, do 8 de maio de 2001)...».
CORRECCIÓN de erros.-Orde do 14 de maio de 2001 pola que se aproban os modelos D650 e 650 do imposto sobre sucesións e doazóns.
CONSELLERÍA DE ECONOMÍA E FACENDA — I. DISPOSICIÓNS XERAIS — 07/08/2001

Advertidos erros na Orde do 14 de maio de 2001 pola que se aproban os modelos D650 e 650 do imposto sobre sucesións e doazóns, publicado no Diario Oficial de Galicia nº 139, do 18 de xullo, cómpre face-las seguintes correccións:
Na páxina 9.728, no punto primeiro a), onde di: «masa hereditario», debe dicir: «masa hereditaria». No punto primeiro b), onde di: «os artigos 89», debe dicir: «o artigo 89».
Na páxina 9.741, debaixo de «Adquisición mortis causa», engadir: «Declaración de bens». Onde di: «Modelo 650», debe dicir: «Modelo D650».
Na páxina 9.742, onde di: «Modelo 650», debe dicir: «Modelo D650». Debaixo de «Adquisición mortis causa», onde di: «Declaración ordinaria», debe dicir: «Declaración de bens». No epígrafe «Residencia habitual», onde di: «permaneza no seu territorio mais días...», debe dicir: «permaneza no seu territorio máis días...»; onde di: «Cuando non fose posible...», debe dicir: «Cando non fose posible...».
Na páxina 9.764, debaixo de «Instruccións», eliminar: «(validas para 2000)».
CORRECIÓN de erros.-Orde do 18 de xullo de 2001 pola que se clasifica como de interese cultural a Fundación Museo de Artes del Grabado a la Estampa Digital.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 07/08/2001

Advertido erro na citada orde, publicada no DOG nº 143 do 24 de xullo de 2001, cómpre efectua-las oportunas correccións:
-Na páxina 10.110, columna segunda, liña 43, onde di: «José Manuel Matilla Rodríguez, Juan Antonio Carrete Parrondo, Javier de Blas Benito, Jesús Pérez Varela e Aurelio Miras Portugal», deberá dicir: «Francisco Javier Expósito Paradela como presidente, Manuel Núñez Rodríguez, José Luis Torres Colomer, Ramiro Carregal Rey, José Manuel Matilla Rodríguez, Juan Antonio Carrete Parrondo, Javier de Blas Benito, Jesús Pérez Varela e Aurelio Miras Portugal como vocais».
CORRECCIÓN de erros.-Resolución do 13 de xullo de 2001 pola que se convoca un curso de segundo nivel de perfeccionamento ó salvamento e socorrismo acuático.
ACADEMIA GALEGA DE SEGURIDADE — III. OUTRAS DISPOSICIÓNS — 07/08/2001

Advertido erro na devandita resolución, publicada no DOG nº 151, do luns, 6 de agosto de 2001, cómpre face-la oportuna corrección:
-Na páxina 10.675, despois da data e sinatura debemos engadi-lo seguinte anexo:
RESOLUCIÓN do 23 de xullo de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Rosa María López Rodríguez.
SERVICIO GALEGO DE SAÚDE — III. OUTRAS DISPOSICIÓNS — 03/08/2001

No Xulgado do Contencioso-Administrativo nº 1 de Santiago de Compostela tramítase o recurso 127/2001 (procedemento abreviado), interposto por Rosa María López Rodríguez na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de ATS/DUE, pretende a asignación de 211,83 puntos no concurso-oposición, coa conseguinte inclusión na relación de aspirantes seleccionados.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 23 de xullo de 2001.
Valeriano Martínez García
Director xeral da División de Recursos Humanos
ORDE do 20 de xullo de 2001 pola que se modifica a dotación económica da do 5 de xuño de 2001 de fomento dos investimentos e da mellora da calidade na comercialización de productos silvícolas.
CONSELLERÍA DE MEDIO AMBIENTE — III. OUTRAS DISPOSICIÓNS — 03/08/2001

Téndose xerado crédito con fondos procedentes do Fondo Europeo de Orientación e Garantía Agrícola (FEOGA), e realizándose a anotación contable nunha partida orzamentaria con distinta denominación, procede a modificación da orde publicada.
Por todo iso, ó abeiro do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, de acordo co artigo 30.I.3 do Estatuto de autonomía, e en uso das atribucións que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
1. Modifícase o primeiro parágrafo do artigo 7º da Orde do 5 de xuño de 2001 (Distribución do orzamento), pasando a te-la seguinte redacción:
O aboamento das axudas fixadas nesta orde financiarase con cargo á aplicación orzamentaria 15.02.731A.770.0, con 328.794.098 pesetas (1.976.092,327 euros) para o ano 2001, con 70.000.000 de pesetas (420.708,47 euros) para o ano 2002, e 60.000.000 de pesetas. (360.607,26 euros) para o ano 2003. Estas cantidades poderanse incrementar con fondos propios, estatais, ou con fondos comunitarios.
2. Esta modificación non afecta ó prazo previsto para a presentación de solicitudes.
Santiago de Compostela, 20 de xullo de 2001.
José Carlos del Álamo Jiménez
Conselleiro de Medio Ambiente
ORDE do 11 de xullo de 2001 pola que se declara de interese galego a Fundación Nazareth e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 03/08/2001

Con data do 28 de xuño de 2001 foi publicada no Diario Oficial de Galicia a orde da Consellería da Presidencia e Administración Pública, do 6 de xuño de 2001, pola que se clasifica como de interese benéfico-asistencial a Fundación Nazareth, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 7 dos seus estatutos, ten como obxecto traballar pola integración social das persoas marxinadas e/ou colectivos con problemas de carácter social, para a mellora da súa calidade de vida e conseguir unha integración social plena en tódolos ámbitos: persoal, familiar, cultural, social, profesional, sanitario etc.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Nazareth, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Nazareth no Rexistro de Fundacións de Interese Galego, Sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar a través dunha memoria anual, o cumprimento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 11 de xullo de 2001.
José María Hernández Cochón
Conselleiro de Sanidade e Servicios Sociais
RESOLUCIÓN do 30 de xullo de 2001, da Dirección Xeral de Producción Agropecuaria, pola que se dictan normas de validez das acreditacións sanitarias da campaña de saneamento gandeiro.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 03/08/2001

A Orde do 4 de abril de 1997, pola que se dictan normas para o desenvolvemento das campañas de saneamento gandeiro das especies bovina, ovina e caprina faculta na súa disposición final o director xeral de Producción Agropecuaria a dicta-las normas necesarias para o mellor cumprimento desta orde.
En uso das facultades conferidas,
RESOLVO:
Primeiro.-As acreditacións sanitarias ás que se refire o artigo 9 da Orde do 4 de abril de 1997 serán comunicadas ós titulares ou posuidores dos animais unha vez coñecidos os resultados das probas da campaña de saneamento gandeiro en curso.
Segundo.-Mentres non se inicien as probas da campaña anual de saneamento gandeiro (tuberculose bovina; brucelose bovina, ovina e caprina; leucose enzoótica bovina e peripneumonía contaxiosa bovina) nunha explotación, conservarán a súa validez os documentos de acreditación sanitaria da campaña anterior, que producirán plenos efectos en todo tipo
de movementos pecuarios, ata que lles sexa comunicado un novo documento, que necesariamente será emitido no ano en curso.
Disposición derradeira
A presente resolución será de aplicación a partir do mesmo día da súa publicación no Diario Oficial de Galicia.
Santiago de Compostela, 30 de xullo de 2001.
Manuel Díaz Cano
Director xeral de Producción Agropecuaria
DECRETO 180/2001, do 5 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da mellora da seguridade vial na estrada C-550 O Grove, provincia de Pontevedra. (Clave PO/01/53.6).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/08/2001

Con data do 5 de xuño de 2001 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción da mellora da seguridade vial na estrada C-550 O Grove (Pontevedra). Clave: PO/01/53.6.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo-lo exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día cinco de xullo de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción da mellora da seguridade vial na estrada C-550 O Grove (Pontevedra). Clave: PO/01/53.6.
Santiago de Compostela, cinco de xullo de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 182/2001, do 12 de xullo, polo que se declara a utilidade pública e urxente ocupación dos bens e dereitos afectados pola obra de clave PO-13-14-00-01 de novo acceso ó porto de Combarro.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/08/2001

Con data do 30-5-2000 o presidente de Portos de Galicia aprobou tecnicamente o proxecto de novo
acceso ó porto de Combarro, no termo municipal de Poio.
Os bens e dereitos nos que e concreta a declaración de urxente ocupación aparecen recollidos e valorados no devandito proxecto que se someteu a información pública.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque as reducidas dimensións do acceso actual, a falta de visibilidade do entronque coa estrada C-550 e o xiro á esquerda sen carril de espera fan indispensable a construcción dun novo acceso que cumpra as condicións mínimas de seguridade vial para vehículos e peóns. Deste xeito contarase cun acceso que permita o tránsito dos servicios fundamentais (bombeiros, primeiros auxilios, etc.) que coa situación actual o teñen moi complicado e incluso imposible baixo certas circunstancias.
A competencia para a declaración de urxente ocupación correspóndelle ó Consello da Xunta de Galicia, por aplicación do disposto no artigo segundo do Decreto 167/1982, do 1 de decembro, sobre asunción de transferencias en materia de portos e a súa asignación á Consellería de Ordenación do Territorio e Obras Públicas.
Por outra parte, e a teor do disposto no artigo 22 da Lei 27/1992, do 24 de novembro, modificada pola Lei 62/1997, do 26 de decembro, de portos do Estado e da mariña mercante, a aprobación dos proxectos leva implícita a declaración de utilidade pública para os fins da expropiación forzosa.
En virtude do exposto, e, en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 22 da Lei 27/1992, do 24 de novembro, modificada pola Lei 62/1997, do 26 de decembro, de portos do Estado e da mariña mercante, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día doce de xullo de dous mil un,
DISPOÑO:
Artigo único.-Declara-la utilidade pública e urxente ocupación dos bens e dereitos necesarios que se concretan no expediente administrativo instruido, para efectos de expropiación, no proxecto das obras de clave PO-13-14-00-01, de novo acceso ó porto de Combarro.
Santiago de Compostela, doce de xullo de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
DECRETO 181/2001, do 5 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada LU-760 (1ª fase), treito: N-640 (Ludrio)-Mosteiro. (Clave LU/99/20.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/08/2001

Con data do 14 de novembro de 2001, o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado do acondicionamento da estrada LU-760 (1ª fase), treito: N-640 (Ludrio)-Mosteiro (clave LU/99/20.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día cinco de xullo de dous mil un,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada LU-760 (1ª fase), treito: N-640 (Ludrio)-Mosteiro (clave LU/99/20.1).
Santiago de Compostela, cinco de xullo de dous mil un.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
RESOLUCIÓN do 10 de xullo de 2001 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó primeiro trimestre de 2001.
CONSELLERÍA DE ECONOMÍA E FACENDA — III. OUTRAS DISPOSICIÓNS — 01/08/2001

De acordo co previsto no artigo 117 do texto refundido da Lei de réxime financeiro e orzamentario de
Galicia, aprobado por Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e as súas modificacións, e a situación de tesourería e movementos por operacións orzamentarias e extraorzamentarias correspondentes ó primeiro trimestre de 2001, que figuran como anexo a esta resolución.
Santiago de Compostela, 10 de xullo de 2001.
José Antonio Orza Fernández
Conselleiro de Economía e Facenda
RESOLUCIÓN do 22 de novembro de 2001 sobre homologación dos cursos La Catedral de Santiago de Compostela, organizado pola Asociación Cultural Guías de Galicia, e o curso de especialización en Arte Sacro, organizado pola Universidade Pontificia de Salamanca e o Instituto Teolóxico Compostelán.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/12/2001

Ó abeiro do disposto na disposición derradeira primeira, do Decreto 42/2001, do 1 de febreiro, de refundición en materia de axencias de viaxe, guías de turismo e turismo activo, e para os efectos establecidos no artigo 32 do referido decreto, esta consellería resolve homologa-los seguintes cursos: La Catedral de Santiago de Compostela, cunha duración de 30 horas, organizado pola Asociación Cultural de Guías de Galicia, e que terá lugar os días 21 e 26 de xaneiro de 2002, e de especialización en Arte Sacro, que se desenvolverán entre o 29 de novembro de 2001 e o 25 de maio de 2002, organizado pola Universidade Pontificia de Salamanca e o Instituto Teolóxico Compostelán.
Santiago de Compostela, 22 de novembro de 2001.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 19 de novembro de 2001 pola que se ordena publica-la decisión do xurado do premio Elías Valiña ó esforzo revitalizador e promocional do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 26/12/2001

Por Orde do 14 de marzo de 2001 (DOG nº 63, do xoves 29 de marzo) convocouse o premio Elías Valiña ó esforzo revitalizador e promocional do Camiño de Santiago, co fin de recoñecer e recompensa-los méritos de todas aquelas institucións, asociacións ou entidades culturais que dediquen unha parte significativa da súa actividade á revitalización e promoción do Camiño de Santiago, contribuíndo así ó coñecemento e divulgación do significado histórico, relixioso e cultural da Ruta Xacobea.
O artigo 4 da citada orde establece que o premio será outorgado por un xurado presidido polo conselleiro de Cultura, Comunicación Social e Turismo ou persoa en quen delegue, e estará integrado polos seguintes membros: o presidente do Comité Internacional de Expertos do Camiño de Santiago, dous membros nomeados polo citado comité, as institucións asociacións culturais, padroados ou fundacións que resultasen gañadores nas anteriores convocatorias e os presidentes das entidades inscritas no Rexistro de Entidades de Promoción do Camiño de Santiago cos números 17, 18, 19 e 20.
De acordo co citado artigo 4º, as decisións do xurado serán inapelables e daranse a coñecer mediante publicación no DOG e por comunicación directa ó galardoado.
Por todo isto,
RESOLVO:
Artigo único.-Ordeno publica-la decisión do xurado do premio Elías Valiña ó esforzo revitalizador e promocional do Camiño de Santiago.
O citado xurado, reunido en Santiago de Compostela o día 16 de novembro de 2001, acordou concede-lo premio Elías Valiña ó esforzo revitalizador e promocional do Camiño de Santiago, ó proxecto presentado pola Asociación Internacional de Peregrinos Ave Fénix, de Villafranca del Bierzo.
Santiago de Compostela, 19 de novembro de 2001.
Jesús Pérez Varela
Conselleiro de Cultura, Comunicación Social
e Turismo
ACORDO do 27 de novembro de 2001 polo que se notifica a providencia de arquivo de actuacións da reclamación económico administrativa 1579-C 00/6 interposta por Ana Mª Sarceda Rego.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 24/12/2001

Intentada inutilmente a notificación domiciliaria da providencia de arquivo de actuacións da reclamación económico-administrativa interposta por Ana Mª Sarceda Rego (domicilio notificacións: r/ Barcelona, 64-5º A 15010 A Coruña), procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do Real decreto 391/1996, do 1 de marzo, polo que se aproba o Regulamento de procedemento nas reclamacións económico-administrativas.
De acordo co artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase que por providencia do 9 de marzo de 2001, a secretaría do Tribunal Económico Administrativo da Comunidade Autónoma de Galicia arquivou a reclamación nº 1579-C 00/6 interposta por Ana Mª Sarceda Rego. Esta providencia estará á disposición da interesada nas dependencias da secretaría deste tribunal situadas na Consellería de Economía e Facenda (1º andar, Dirección Xeral de Tributos).
Contra este acordo poderá promover cuestión incidental no prazo de oito días, contados desde o día seguinte ó desta publicación, de conformidade co artigo 113 do Real decreto 391/1996, do 1 de marzo, polo que se aproba el Regulamento de procedemento nas reclamacións económico-administrativas.
Santiago de Compostela, 27 de novembro de 2001.
Susana Benedeti Corzo
Secretaria do tribunal
ACORDO do 27 de novembro de 2001 polo que se notifica emprazamento na reclamación económico administrativa 2047-O 01/6 interposta por Andrés Zabaleta Leucona.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 24/12/2001

Intentada inutilmente a notificación domiciliaria do emprazamento para a posta de manifesto do expediente na reclamación económico administrativa nº 2047-O 01/6 interposta por Andrés Zabaleta Leucona (domicilio notificacións: r/ S. Martín, 53-3º esqda., ofic. 1 20007 San Sebastián), procédese a súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do Real decreto 391/1996, do 1 de marzo, polo que se aproba o Regulamento de procedemento nas reclamacións económico administrativas.
Este tribunal comunícalle que dispón dun prazo de 15 días, contados desde o día seguinte á recepción da presente notificación, para examina-lo expediente económico-administrativo incoado á súa instancia. Nese prazo poderá formular escrito de alegacións, achegar probas e xunta-los documentos e dictames a que se refire o artigo 90 do Real decreto 391/1996, do 1 de marzo, polo que se aproba o Regulamento de procedemento nas reclamacións económico-administrativas (BOE nº 72, do 23 de marzo de 1996). Poderá examina-lo dito expediente nas dependencias
desta secretaría situadas na Consellería de Economía e Facenda (1º planta, Dirección Xeral de Tributos).
Santiago de Compostela, 27 de novembro de 2001.
Susana Benedeti Corzo
Secretaria do tribunal